**Ո Ր Ո Շ ՈՒ Մ**

(գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում

ներառելու մասին)

ք. Երևան 03.06.2024թ.

ՀՀ քաղաքաշինության կոմիտեի (այսուհետ՝ Կոմիտե) գլխավոր քարտուղարի պարտականությունները կատարող Կարեն Անտոնյանս, ուսումնասիրելով ՀՀՔԿ-ԳՀԽԾՁԲ-20/26 ծածկագրով գնման ընթացակարգի (այսուհետ՝ Ընթացակարգ) փաստաթղթային փաթեթը, ինչպես նաև ՍՈՒՐԳԵՎ ՍՊ ընկերության (այսուհետ նաև՝ Ընկերություն) վերաբերյալ Գնումների գործընթացին մասնակցելու իրավունք չունեցող մասնակիցների ցուցակում գնումների գործընթացին մասնակցող անձանց ներառման հարցերը քննող հանձնաժողովի 2024 թվականի հունիսի 3-ի նիստի արդյունքներով կազմված N 1 արձանագրության առաջարկությունը՝

**Պ Ա Ր Զ Ե Ց Ի**

1. ՀՀ Շիրակի մարզի Արեգադեմ, Բերդաշեն և Կապս գյուղերի միջնակարգ դպրոցների նոր շենքերի կառուցման աշխատանքների որակի տեխնիկական հսկողության խորհրդատվական ծառայության ձեռքբերման նպատակով Կոմիտեի կողմից 2020 թվականի օգոստոսի 28-ին կազմակերպված գնման գործընթացի շրջանակներում Կոմիտեի և Ընկերության միջև 2020 թվականի հոկտեմբերի 28-ին կնքվել է N ՀՀՔԿ-ԳՀԽԾՁԲ-20/26-1 պայմանագիրը (այսուհետ՝ Պայմանագիր):
2. Պայմանագրի կատարման ընթացքում օրենսդրության պահանջների պահպանման նկատմամբ Կոմիտեի կողմից իրականացված հսկողության արդյունքում արձանագրվել է, որ Ընկերությունը սույն որոշման 1-ին կետում նշված դպրոցներում շինարարությունն իրականացնող կազմակերպության կողմից Բերդաշեն գյուղի դպրոցում կատարված աշխատանքներն ընդունել է՝ անտեսելով թերությունները, նախագծային շեղումները և շինարարական նորմերով սահմանված պահանջների խախտումները, մասնավորապես.
3. չի ապահովվել բետոնի խնամքը, ինչի հետևանքով քայքայվել է վերջինիս արտաքին շերտը,
4. կառույցի կարկասի մի շարք սյուներ և միջուկներ կատարվել են նախագծային շեղումներով,
5. ծածկի և հեծանների ամրանավորման աշխատանքները նույնպես իրականացվել են նախագծային շեղումներով,
6. շինարարության մեջ չեն օգտագործվել նախագծով նախատեսված տափօղակները:
7. Հիմք ընդունելով Պայմանագրի 2.1.3 կետի «ա» պարբերությունը, ինչպես նաև ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 17-րդ ենթակետը՝ Կոմիտեն ՀՀ Շիրակի մարզի գ. Բերդաշենի միջնակարգ դպրոցի տիպային (մոդուլային) շենքերի կառուցման աշխատանքների որակի տեխնիկական հսկողության խորհրդատվական ծառայության մատուցման մասով 2024 թվականի մայիսի 22-ից մասնակի միակողմանի լուծել է Պայմանագիրը և նույն օրվա N 02/16.4/7462-2024 գրությամբ այդ մասին ծանուցել Ընկերությանը՝ ծանուցումը տեղադրելով տեղեկագրում:

Միաժամանակ Ընկերությունը տեղեկացվել է, որ վերջինս չի ներառվի Գնումների գործընթացին մասնակցելու իրավունք չունեցող մասնակիցների ցուցակում, եթե մինչև այդ մասին պատվիրատուի ղեկավարի որոշման կայացման վերջնաժամկետը լրանալու օրը Ֆինանսների նախարարության կենտրոնական գանձապետարանի համապատասխան հաշվեհամարին Ընկերությունը վճարի պայմանագրի և որակավորման ապահովման 2.991.412 ՀՀ դրամ և 8.974.235 ՀՀ դրամ գումարները, սակայն Ընկերության կողմից վճարում չի կատարվել (չի տրվել հիշյալ գումարները գանձելու համաձայնություն):

1. Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. ՍՈՒՐԳԵՎ ՍՊ ընկերությանը (ՀՎՀՀ՝ 00868322, հասցե՝ ք․ Երևան, Նորք 2-րդ նրբ, տուն 2) ներառել գնումների գործընթացին մասնակցելու իրավունք չունեցող մասնակիցների ցուցակում,
2. սույն որոշման օրինակն ուղարկել Ընկերությանը և Ֆինանսների նախարարություն,
3. սույն որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

